สำหรับถนนคลองหลวง-เชียงราก มีร้านอาหารริมทางเยอะมาก โดยเฉพาะร้านข้าวต้มมีหลายร้านเลือกแทบไม่ถูก สำหรับร้านใหญ่พิสดารซุปเปอร์ลูกทุ่ง เป็นอาคารพาณิชย์ติดกันประมาณ 6 คูหา จอดรถหน้าร้านได้เลย ที่นี้ดังเรื่องซุปเปอร์ลูกทุ่ง แต่เผอิญเราไม่ค่อยชอบทานตีนไก่เลยไม่ได้สั่งมาชิม  สั่งมาได้ข้าวต้มและกับข้าวต่างๆ กับข้าวที่สั่ง มี กุ้ยฉ่ายขาวหมูกรอบ ยำปลาสลิด ไข่เจียวหมูสับ อร่อยได้มาตรฐานร้านข้าวต้ม ราคาย่อมเยาจานละ 50-100 บาท บริการรวดเร็วดีแม้ว่าคนจะเยอะมากค่ะ